Paryžiaus Orli tarptautinis oro uostas
Paryžiaus-Orli oro uostas (pranc. Aéroport de Paris-Orly) (IATA kodas: ORY, ICAO kodas: LFPO) – oro uostas, esantis Orli komunoje, 13 km į pietus nuo Paryžiaus, Prancūzija. Vykdo skrydžius į Europos, Viduriniųjų Rytų, Afrikos, Karibų, Šiaurės Amerikos ir Pietryčių Azijos miestus. Orli pirmauja pagal vietinių skrydžių kiekį Prancūzijoje ir yra antras pagal keleivių sk. (25 204 000 2010 m.). Driekiasi 15,3 km², išsidėstęs dviejuose departamentuose (Esonas ir Marnos slėnis) bei septyniose komunose.